recursal/SuperWikiNEXT-32B huggingface dataset:
**Seroz parda** — odam va hayvon tanasi boʻshligʻi va ichki aʼzolarini oʻrab turadigan parda. Oʻrniga qarab qorin parda, plevra, perikard, epikard deb nomlanadi. Mezoderma hosilalari — splanxnotomadan rivojlanadi. Seroz parda ichki aʼzolar harakatini osonlashtiradigan, himoya funksiyasini bajaradigan seroz suyuklik ishlab chiqaradi. Odatda, silliq, yaltiroq, tiniq va elastik S.gg. yalligʻlanganda (peritonit, plevrit, perikardit) qalinlashadi, xira, gʻadirbudur boʻlib, funksiyasi buziladi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Anaktlar** (Anaki, miken. Vanakts) qadimgi yunon xudolari boʻlib, ularning kulti Attika va Argosda mavjud boʻlib, Lakonika va Messeniyadagi egizak kultga oʻxshaydi, lekin bu siyosatlarda unchalik ahamiyatli boʻlmagan. Miken matnlarida **va-na-so-i** (ikkita vanasse-metress), Miken erasida *"vanakt"* soʻzi podshoh unvoni boʻlgan.

Anaktlar Argosdagi Dioskurlarning epiteti. Anakiy ― Afina shahridagi Dioskur ibodatxonasi.

Pavsani tushuntirganidek, Anaktov Dioskurami, tovuqlar va koʻproq bilimdon Kabirlar deb ataldi. Amfissada Anakt oʻgʻillari sharafiga maxfiy xizmat oʻtkazildi.

Tsitseronning manbasiga koʻra, uchta anaktlar Zevsning birinchi va persephone oʻgʻillari boʻlib, ularning ismi **Dionysius**, **Evbuley** va **Tritopatra** edi.

Tsitseron Tritopatrlarni Afinadagi eng qadimgi Dioskuriylar deb atagan. Ularning ismlari: **Zagrey**, **Evbuley** va **Dionis** yoki **Britomart**, **Gius** va **Evbuley**.

Manbalar
--------

1. ↑  Predmetno-ponyatiyniy slovar grecheskogo yazika. Mikenskiy period. L. 1986. S.144
2. ↑  Pavsaniy. Opisanie Elladi II 22, 6; 36, 6
3. ↑  Fukidid. Istoriya VIII 93, 1
4. ↑  Pavsaniy. Opisanie Elladi X 38, 7
5. ↑  Tsitseron. O prirode bogov III 53
6. ↑  Lyubker F. Realniy slovar klassicheskix drevnostey. M. 2001. V 3 t. T.3. S.431
**Mantiqiy qonunlar** - insonning tafakkuriga, fikr yuritish jarayoniga xos boʻlgan qonunlar. Mantiyey qonun tushunchasi fikrlar orasidagi zaruriy bogʻlanishni anglatadi. Mantiqiy qonunlar faqat tafakkurda amal qiladi va fikrning toʻgʻri tuzilishini, uning aniq, izchil, ziddiyatsiz asoslangan boʻlishini taʼminlaydi. Tafakkur qonunlari obyektiv voqelikning inson miyasida uzoq vaqt davomida aks etishi natijasida vujudga kelgan, ularda insonning ijtimoiy ishlab chiqarish faoliyatining koʻp asrlik tajribasi qayd etilgan. Mantiqiy qonunlar mantiq ilmida oʻrganiladi. Mantiqiy qonunlar, asosan, toʻrtta: ayniyat qonuni, ziddiyat qonuni (baʼzi adabiyotlarda ziddiyatsizlik qonuni deb ataladi), uchinchisi istisno qonuni, yetarli asos qonuni. Ulardan dastlabki uchtasini Aristotel birinchi boʻlib taʼriflab bergan. Turtinchisini V. Leybnits kashf etgan. Mantiqiy qonunlarga amal qilish voqelikni bilishning muhim shartlaridan biri boʻlib, toʻgʻri xulosa chiqarishga yordam beradi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Serpentinlanish** - oʻta asosli togʻ jinslarining termal suvli eritmalar taʼsirida oʻzgarishi. Bunda suvsiz magnezial silikatlar oʻrnini serpentin guruhiga mansub minerallar egallaydi. S. natijasida serpentinitlar hosil boʻladi. Tra 400—450° dan 90—100° ga teng boʻlgan oralikda S. hodisasi kuzatiladi. Metamorfik S. va metasomatik S. farqlanadi. Metamorfik S. ofiolitli chuqur mintaqalar uchun xos boʻlib, regional metamorfizm jarayonlari bilan uzviy bogʻliq va u boshqa komponentlar miqdori kam darajada oʻzgargan holda jinsda N2O ning ortishi bilan tavsiflanadi (bu esa jinsning dastlabki hajmining ortib ketishiga olib keladi). Metasomatik S. yuqori kimyoviy agressiv eritmalar bilan bogʻliq boʻlib, jinslardan MgO va SiO2 ni (jins hajmining 30% ga yaqini) ajratib chiqaradi, lekin bunda jinslarning dastlabki hajmi saqlanib qoladi. U mahalliy jarayon boʻlib, uncha chuqur boʻlmagan giperbazitlarning intruzivlari uchun xosdir. S. koʻpgina foydali qazilmalar (xrizotilasbest konlari)ni topishda darak beruvchi belgi hisoblanadi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Analiz va sintez** (yun. analysis -ajratish va synthesis — birlashtirish) — kishilar dunyoni bilish jarayonida ishlatadigan, oʻzaro chambarchas bogʻlangan tekshirish usullari. Analiz fikran yoki amalda narsa va hodisani tarkibiy boʻlaklarga boʻlish, sintez esa mazkur 462boʻlaklarni fikran yoki amalda bir bu-tun qilib birlashtirish, narsani yaxlit holda tadqiq etishdir. Inson atrofini oʻrab turgan va xilma-xil xususiyatlarga ega boʻlgan ob’ektiv borliq murak-kab va shu bilan birga tayin narsa hamda hodisalardan ibo-rat. Ularni oʻrganish va bilish uchun tarkibiy qismlarga aj-ratish, yaʼni analiz (tahlil) etish lozim. Lekin ushbu usul yordamidagina ularni toʻla bilish mumkin emas, binobarin uni sintez bilan toʻldirish zarur. Sintez analiz natijalariga tayangan holda nar-sa yoki hodisani bir butun qilib bir-lashtiradi. A. va s. oʻzaro bogʻliq boʻlib, analizsiz sintez chuqur bilim bermaydi, ayni vaqtda sintez vositasida yakunlan-magan analiz ham yetarli emas. A. va s. qilish faoliyatining markazi — bosh miya katta yarim sharlarining poʻstidir, lekin mazkur faoliyat ijtimoiy ishlab chiqarish ja-rayonida va asosidagina paydo boʻladi va amalga oshiriladi. Fikrlash jarayonida A. va s. abstrakt (mavhum) tushunchalar yordamida yuzaga keladigan va abstraksiya, umumlashtirish va hokazo bilan mustahkam bogʻlangan mantiqiy tafakkur usullari sifatida namoyon boʻladi.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Serotonin**, 50 ks i 3ra m inoetilindol, 5o ks itr i ptamin, C1()H12N2O — biologik faol modda. Mol. m. 176,21. Odam va hayvonlar qoni hamda toʻqimalarida bor. S. periferik nerv markazlari mediatori hamdir. Ilk bor 1947-yilda buka zardobidan ajratib olingan. S.boʻshliqichlilar, mollyuskalar, boʻgimoyoklilar, suvda va qurukda yashovchilarning zaharida, shuningdek, oʻsimliklarda uchraydi. S organizmda triptofan aminokislotalaridan sintezlanadi. Toʻqimalarda S. 5oksiindolilsirka kislotaga aylanib, organizmdan buyrak orqali ajraladi. S. tomirlarni toraytiradi, markaziy nerv sistemasi hamda hazm qilish, ajratish, endokrin sistemalar faoliyatining gumoral regulyasiyasida muhim rol oʻynaydi. Qonda (asosan, trombitsitlarda) 0,02—0,6 mg/l S. bor. S. almashinuvining buzilishi miokard infarqti, yara kasalliklari va baʼzi ruhiy kasalliklarga sabab boʻladi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Serpent** (fransuzcha: *serpent* — ilon) — qadimiy puflab chalinadigan musiqa asbobi, bir nechta zamonaviy puflab chalinadigan asboblar ajdodi. XVI-asrdan beri maʼlum. U oʻz nomini ilonsimon egri shakli tufayli olgan.

Asbobning ixtirochisi kanonik Edme Gilyam hisoblanadi. Va 1743-yilda Jan Lebel oʻz memuarlarida uning ixtiro qilinish tarixini eʼlon qildi.

Turli-tuman materiallar: yogʻoch, mis, rux yoki kumushdan tayyorlangan. Zamonaviy mis puflanma asboblarning mundshtuklariga juda oʻxshash fil suyagi yoki hayvonlarning suyagidan tayyorlangan chuqur kosachali mundshtukka ega boʻlgan. Korpusida dastlab oltita teshigi boʻlgan. Keyingi modellari bir nechta klapanga ega boʻlgan. Cherkov musiqasida, xususan cherkov xorida Baslarni qoʻllab-quvvatlash uchun foydalanilgan. Tovushi ancha kuchli, dagʻal, intonasiyalari barqaror emas. Koʻplab orkestrlar tarkibiga kirgan.

Serpentda musiqa chalish uchun ohanglarni yaxshi eshitish va farqlash qobiliyati talab etilgan, chunki unda musiqani sof chalish kattagina qiyinchiliklar bilan bogʻliq boʻlgan. Klapanlarning paydo boʻlishi bu muammoni faqat yanada chuqurlashtirdi. XVIII asrning musiqa tanqidchisi Charlz Byorni mahoratsiz odam qoʻllaridagi Serpent tovushini „juda och boʻlgan, hatto oʻta gʻazablangan essek buzogʻining oʻkirishi"ga oʻxshatgan.

Asbob 6 ta teshikka ega boʻlib, ular 3 tadan 2 guruhga birlashtirilgan. Ilk modellarda klapanlarda barmoqlar uchun teshiklar boʻlmagan. Keyinroq chiqarilgan modellarida klarnetdagi kabi klapanlar boʻlgan, lekin ular faqat yangi teshiklar uchun qilingan, chunki eskilari odatdagidek boʻlib qolavergan.

Shunisi qiziqki, bu asbobdan Djerri Goldsmit va Bernard German „Begona", „Yer markaziga sayohat", „Doktor oq alvasti" kabi Gollivud filmlariga saundtreklar yozishda foydalanganlar.

Serpentdan 1826-yilda Djoakomo Rossining „Korinf qamali" operasida, 1842-yilda Rixard Vagnerning „Rientsi" operasida foydalanilgan.

Koʻplab kompozitorlar, shu jumladan Mendelson ham serpentdan oʻz partituralarida foydalanganlar, lekin 19-asrning ikkinchi yarmida bu noodatiy asbob isteʼmoldan chiqdi. Uning asosida ofikleid konstruksiya qilindi.

Manbalar
--------

1. 1 2 3 4  „Серпент: описание инструмента, история, устройство, звучание, использование". *muzinstru.ru*. Qaraldi: 21-dekabr 2021-yil.
2. 1 2  „СЕРПЕНТ • Большая российская энциклопедия — электронная версия". *bigenc.ru*. 15-iyun 2022-yilda asl nusxadan arxivlandi. Qaraldi: 21-dekabr 2021-yil.

Adabiyotlar
-----------

* „Серпент",*Музыкальная энциклопедия*. М.: Советская энциклопедия, 1978 — 951 bet.
**Ibrat** (taxallusi; asl ismsharifi Ishoqxon Junaydullaxoʻja oʻgʻli) (1861, — Namangan viloyati Toʻraqoʻrgʻon tumani — 1937, Andijon) — oʻzbek maʼrifatparvari, shoir. Qoʻqondagi Muhammad Siddiq Tunqotar madrasasida oʻqigan (1878—86). 1887—92-yil larda Istanbul, Sofiya, Afina, Rim, Kobul va Jidda sh. larida boʻlgan. Hindistonning Bombay va Kalkutta sh. larida yashagan (1892—96). Safardan qaytgach, Toʻraqoʻrgʻonda yangi usul maktabini ochgan (1907), oʻz qishlogʻida „Matbaai Ishoqiya" nomli litografiya tashkil qilgan (1908). I. yangi maktablar ochish, oʻqituvchilar tayyorlash, ayollarni ilm-maʼrifatli qilish ishlarida faol qatnashgan. Oʻz sheʼrlari („Tarixi chopxona", „Madaniyat haqida masnaviy", „Gazeta xususida", „Qalam")da mahalliy va chor amaldorlari kirdikorlarini fosh etgan („Ilmi Ibrat", sheʼriy toʻplam, 1909). I. arab, fors, hind, turk, oʻzbek va rus soʻzlaridan tarkib topgan „Lugʻat sitta as-sina" („Olti tilli lugʻat", T. 1901) tuzgan, bu asar oʻsha davr uchun katta ahamiyatga ega boʻlgan. I. ning yozuvlar tarixiga oid „Jomeʼ ulhutut" („Xatlar majmui", 1912) asarida lotin, yunon, xitoy, qind, arab, Kirill yozuvining kelib chiqishi, rivojlanish tarixi haqida maʼlumot berilgan, ilmiy-tarixiy asarlari („Tarixi Fargʻona", 1916; „Tarixi madaniyat", 1925; „Mezon uz-zamon", 1926) esa Qoʻqon xonligining vujudga kelishidan to 20-asr 30-y. larigacha boʻlgan davrni oʻz ichiga olgan. I. „Turkiston viloyati gazeti", „Sadoi Turkiston", „Sadoi Fargʻona" gaz. lariga yozgan maqolalarida fan, maʼrifat va madaniyatni targʻib etgan. 1937-yilda qatagʻon qurboni boʻlgan. Namangan viloyati Toʻraqoʻrgʻon tumanidagi 14-oʻrta maktab va Toshkentdagi bir koʻchaga I. nomi berilgan.

Manbalar
--------

1. ↑  OʻzME. Birinchi jild. Toshkent, 2000-yil



|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Samara Metropoliteni** - (rus.*Самарский Метрополитен*). Rossiya Federatsiyasining Samara shahrida joylashgan metropoliten.
10 ta stansiyasi mavjud, ulardan sakkiztasi yer osti tunnel, bittasi yer usti stansiya. Hozirgi paytda metropoliten 1 ta uzunligi 11,4 kilometrli liniyadan iborat.

Samara Merropoliteni ramzi

|  |  |
| --- | --- |
| **Mamlakat** | Rossiya bayrogʻi Rossiya  |
| **Shahar** | Samara |
| **Ochilgan sanasi** | 1987-yil, 26-dekabr |
| **Uzunligi** | 11,4 km |
| **Stansiyalari soni** | 9 ta |
| **Liniyalari soni** | 1 ta |
| **Yoʻlovchi tashish (kuniga)** | 44.300 kishi (2012) |
| **Yoʻlovchi tashish (yiliga)** | 1.623.000 kishi (2012) |

Tarixi
------

1977-yili "SSSR Vazirlar Kengashi" Kuybishevda (hozirgi Samara) metropoliten qurilishini maʼqulladi. Proekt "Metrogiprotrans" institutiga topshirildi. 1980-yil sentyabrda qurilish boshlandi va 1987-yili metropoliten rasman ishga tushdi. Samara Metripoliteni Rossiya metropolitenlari ichida 5-chi, SSSR metropolitenlari ichida 12-chi boʻldi (bundan oldin SSSRda metropoliten Moskvada, Leningradda, Kiyevda, Xarkovda, Tbilisida, Yerevanda, Bokuda, Toshkentda, Minskda, Gorkiyda va Novosibirskda mavjud edi).

Samara Metropoliteni xaritasi Metropoliten jetoni
### Samara Meropoliteni stansiyalari

| Yoʻl | Qurilish tugallangan sana | Uzunligi (km) |
| --- | --- | --- |
| Yungorodok-Pobeda | 1987.26.12 | 4,5 |
| Pobeda-Sovetskaya | 1992.31.12 | 1,6 |
| Sovetskaya-Sportivnaya | 1993.25.03 | 1,4 |
| Sportivnaya-Gagarinskaya | 1993.30.12 | 1,5 |
| Gagarinskaya-Moskovskaya | 2002.27.12 | 1,3 |
| Moskovskaya-Rossiyskaya | 2007.26.12 | 1,1 |
| **Umumiy: 9 ta stansiya** | --- | **11,4 km** |

**Stansiyalar roʻyxati**

* «Yungorodok»
* «Pobeda»
* «Sovetskaya»
* «Sportivnaya»
* «Gagarinskaya»
* «Moskovskaya»
* «Rossiyskaya»

Manbalar
--------
**Gregory** (talaffuzi: *Gregori*) — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 1 221 kishini tashkil qilgan.

Geografiyasi
------------

Gregory AQShning 18-marshruti va Janubiy Dakota 47-avtomagistrali boʻylab janubi-sharqdan yetti mil uzoqlikda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni 1.71 kvadrat mil (4.43 km2) tashkil qiladi.

Demografiyasi
-------------

| Aholi o‘sish tarixi |
| --- |
| Yil | Aholi |  | %± |
| **1910** | 1 142 |  | — |
| **1920** | 1 067 |  | −66% |
| **1930** | 1 034 |  | −31% |
| **1940** | 1 246 |  | 205% |
| **1950** | 1 375 |  | 104% |
| **1960** | 1 478 |  | 75% |
| **1970** | 1 756 |  | 188% |
| **1980** | 1 503 |  | −144% |
| **1990** | 1 486 |  | −11% |
| **2000** | 1 342 |  | −97% |
| **2010** | 1 295 |  | −35% |
| **2020** | 1 221 |  | −57% |
| AQSh aholisini ro'yxatga olish |

2000-yilgi aholini roʻyxatga olish holatiga koʻra, shaharda 1 342 kishi, 613 ta xonadon va 351 ta oila istiqomat qilgan. Aholi zichligi — har kvadrat kilometrga 982,6 nafar kishi toʻgʻri keladi. Shaharning irqiy tarkibi 95,68% oq tanli, 3,28% tubjoy amerikaliklar, 0,07% osiyoliklar, 0,07% boshqa irqlardan va 0,89% ikki yoki undan ortiq irqlardan iborat edi. Har qanday irqning ispan yoki lotin aholisi 0,89% ni tashkil etadi.

Shaharda 613 ta xonadon mavjud boʻlib, ulardan 25% 18 yoshgacha boʻlgan bolalari bor, 47,5% er-xotinlar birga yashaydilar, 7,2% eri boʻlmagan ayollar va 42,6% oilasizlar edi. Barcha uy xoʻjaliklarining 40% jismoniy shaxslardan iborat boʻlib, 26,6% 65 yosh va undan katta boʻlgan yolgʻiz yashaydiganlar bor.

Shahar aholisi, 24% 18 yoshgacha, 4,4% 18 yoshdan 24 yoshgacha, 21,7% 25 yoshdan 44 yoshgacha, 22% 45 yoshdan 64 yoshgacha, 27,9% 65 yosh yoki yoshi kattaroqdir. Aholining oʻrtacha yoshi 45 yosh edi. Har 100 ayolga 84,1 erkak toʻgʻri keladi. 18 va undan katta yoshdagi har 100 ayolga 78,9 erkak toʻgʻri keladi.

2000-yilga kelib, shahardagi uy xoʻjaliklarining oʻrtacha daromadi 23 173 dollarni, oilaning oʻrtacha daromadi esa 31 250 dollarni tashkil etdi. Erkaklar oʻrtacha daromadi 25 057 dollarni, ayollarniki esa 16 923 dollarni tashkil qilgan. Shaharning jon boshiga toʻgʻri keladigan daromadi 13 626 dollarni tashkil etdi. Oilalarning qariyb 12,9 foizi va aholining 18,8 foizi qashshoqlik chegarasidan past boʻlgan, shu jumladan 18 yoshgacha boʻlganlarning 25,9 foizi va 65 va undan katta yoshdagilarning 20,7 foizi qashshoq hisoblanadi.

Manbalar
--------

1. ↑  „U.S. Census Bureau: Gregory city, South Dakota" (en). *www.census.gov*.  United States Census Bureau. Qaraldi: 28-dekabr 2021-yil.
2. ↑  *Gregory, SD,* 7.5 Minute Topographic Quadrangle, USGS, 1964
3. ↑  „US Gazetteer files 2010".  United States Census Bureau. 25-yanvar 2012-yilda asl nusxadan arxivlandi. Qaraldi: 21-iyun 2012-yil.
4. ↑  *United States Census Bureau.* „Census of Population and Housing". Qaraldi: 7-iyun 2016-yil.
5. ↑  „Census Population API".  United States Census Bureau. Qaraldi: 15-oktabr 2022-yil.
**Rik Allan Prays** asli avstraliyalik qo'shiqchi, qo'shiq muallifi, multi-instrumentalist va prodyuserdir. U 1961-yil 6-iyulda tavallud topgan. Uning *"Heaven Knows"* debyut albomi 1992-yil iyul oyida taqdim etildi va Aria albomlar orasida 2-o'rinni egallab olgan.  U "Bir kun o'tmaydi "va sarlavhali treki bilan ikkita singlni ta’minlagan.

1992-yil "APRA Music Awards" marosimida "Osmon biladi" qo'shig'i Price va uning hammuallifi Xizer Fild uchun "Yil qo'shig'i" nominatsiyasida g'olib bo'lgan.

1995-yilda u o’zining ikkinchi albomi *Tamborine Mountain* "Sevgi daryosi "ni taqdim etgan. 2009-yildan beri u Tennessi shtatining Nashvill shahrida istiqomat qiladi.

Prays ko'plab rassomlar bilan vokalist, qo'shiq muallifi va prodyuser sifatida faoliyat olib borgan. Jumladan Tina Arena, Tommy Emmanuel, Mitch Greinger, Regine Velasquez-Alcasid va boshqa ko'plab musiqachilar va Jek Jons bilan Kaliforniya Dreaming duet albomini yozib, bosib chiqarishgan.U musiqiy prodyuser sifatida u Girlfriend va Dami Im bilan birga ishlashgan.

Yoshligi
--------

Rik Allan Prays 1961-yil 6-iyulda 69 kilometr (43 mi) uzoqlikdagi kichik bir shaharcha Bodesertda tavallud topgan. U to'qqiz yoshida o'zining "Union Beau" oilaviy guruhi bilan birga Kvinslend janubida va Yangi Janubiy Uels shimolida mahalliy bush raqslarida o’z chiqishlarini amalga oshirishgan. Prays Stivi Uander, Jeyms Teylor va Kerol Kingnilarni o’z Ilhom parilari deb hisoblagan.

Manbalar
--------

1. ↑  „Australian star Rick Price is set to mark the 25th anniversary of hit songs and one secret smash". *Herald Sun*.
2. 1 2  McFarlane, Ian „Encyclopedia entry for 'Rick Price'",*. Encyclopedia of Australian Rock and Pop*. St Leonards, NSW: Allen & Unwin, 1999. ISBN 1-86508-072-1.

Havolalar
---------

* Rasmiy sayti
* Sony BMG listing Wayback Machine saytida arxivlandi (27-yanvar 2007-yil).
**Dehlidagi** Jama masjidi, Hindistondagi eng katta masjidlardan biri.

U 1650-1656 yillarda Mugʻal imperatori Shoh Jahon tomonidan qurilgan va uning birinchi imomi Sayid Abdulgʻofur Shoh Buxoriy tomonidan ochilgan. Mugʻallarning poytaxti Shohjahonobodda (hozirgi Eski Dehli) joylashgan boʻlib, u 1857-yilda imperiya barham topgunga qadar Mugʻal imperatorlarining imperator masjidi boʻlib xizmat qilgan. Jama masjidi butun Hindiston boʻylab islomiy kuchning ramziy tuguni sifatida qaralgan. mustamlaka davri. Shuningdek, u Britaniya hukmronligining bir necha muhim davrlarida siyosiy ahamiyatga ega bo'lgan sayt edi. U faol foydalanishda qolmoqda va Dehlining eng mashhur joylaridan biri bo'lib, Eski Dehli axloqi bilan chambarchas bog'liq.

Ismlar
------

Masjidning ikkita nomi bor. Shoh Jahon tomonidan in'om etilgan eng kattasi "Masjid-i-Jahan-Numa" bo'lib, fors va urdu tillarida taxminan "dunyoni ko'radigan masjid" deb tarjima qilingan. Yana bir keng tarqalgani oddiy xalq orasida paydo bo'lgan "Joma masjidi"dir.[2] Uning arabcha so‘zma-so‘z tarjimasi "jamoat masjidi"dir. U "Juma masjidi" (Juma masjidi) maʼnosida qoʻllanadi, chunki bu vaqtda jamoat namozi oʻqiladi. "Jama masjidi" atamasi Dehli masjidiga xos emas; 7-asrdan boshlab u islom olamida jamoat masjidini bildirish uchun qoʻllanila boshlandi va shuning uchun dunyo boʻylab koʻpchilik bu nomni va uning variantlarini oldi.[3]

Manzil
------

Masjid tarixiy Shohjahonobod shahrida joylashgan bo'lib, bugungi kunda Eski Dehli posyolkasi sifatida tanilgan. Masjidning ro‘parasida Qizil qal’a va Sunehri masjidi joylashgan.[4] Eski Dehlining diqqatga sazovor joylaridan biri sifatida Jama masjidi tarixiy Chandni Chowk kabi turli xil savdo markazlari bilan o'ralgan.[5] Hindiston mustaqilligi faoli Abul Kalom Azadning qabri masjidga tutash joylashgan[6].

Tarix
-----

Qurilish va Mug'al davri
Mug'allar imperatori Shoh Jahon 1650-1656 yillarda Shohjahonobodning eng baland joyida Jama masjidini qurdirdi. Masjid arxitektor Ustod Xalil tomonidan loyihalashtirilgan va 5000 ga yaqin ishchi tomonidan qurilgan. Ishchi kuchi xilma-xil boʻlib, hindlar, arablar, forslar, turklar va yevropaliklardan iborat edi. Qurilishni birinchi navbatda Shoh Jahon davridagi vazir (yoki bosh vazir) Sa’dullaxon va Shoh Jahon xonadonining nazoratchisi Fozilxon boshqargan. O'sha paytdagi qurilish qiymati o'n lakh (bir million) rupiy edi[10]. Masjid 1656-yil 23-iyulda O‘zbekistonning Buxoro shahridan bo‘lgan Sayid Abdulg‘afur Shoh Buxoriy tomonidan ochilgan. U Shoh Jahon tomonidan masjidning Shohi imomi (shoh imomi) bo'lishga taklif qilingan edi.[11]

Masjid Shoh Jahon davrida qurilgan oxirgi yodgorliklardan biri edi. U qurib bitkazilgandan so'ng, u Mug'al davrining oxirigacha imperatorlarning qirollik masjidi sifatida xizmat qilgan. Xutbani Mug‘allar imperatori juma peshin namozida o‘qib, hukmronligini qonuniylashtirdi. Shuning uchun masjid siyosiy ahamiyatga ega bo'lgan Hindistondagi Mug'allar suverenitetining ramzi edi. Bu, shuningdek, Shohjahonobod aholisi uchun ijtimoiy hayotning muhim markazi bo'lib, turli odamlarning o'zaro ta'siri uchun sinfiy tafovutdan ustun bo'lgan makonni ta'minlagan.
Bu atamaning boshqa maʼnolari ham mavjud. Qarang: Yangiqoʻrgʻon (maʼnolari).

**Ibrat** (*Yangiqoʻrgʻon*) — Fargʻona viloyati Buvayda tumanidagi [shahar]], tuman markazi. Tumanning janubida joylashgan.
Tumanda 1ta shahar,(Yangiqo'rg'on),1ta shaharcha va 40dan ortiq MFYlar mavjud. Yaqin temir yoʻl stansiyasi — Furqat 12 km). Qoʻqon shahridan 20 km sharqda joylashgan. Aholisi 32 ming kishi (2022).

Xoʻjaligi
---------

Xoʻjaliklari Katta Fargʻona kanalidan suv oladi. Paxta tozalash, gʻisht zavodlari, avtokorxona, qurilish tashkilotlari, MPT, kichik va xususiy korxonalar, mikrofirmalar, ipyigiruv va toʻquv, tikuvchilik trikotaj fabrikalari, meva va sabzavotni qayta ishlash, gilam toʻqish, vinochilik sexlari ishlab turibdi. Dehqon bozori, avtovokzal, savdo, madaniy va maishiy xizmat koʻrsatish shoxobchalari faoliyat koʻrsatadi.

Ijtimoiy soha
-------------

Qishloqda 3 umumiy taʼlim maktabi, 2 litsey-gimnaziya, nafis sanʼat, bolalar sport maktablari, kasb-hunar kolleji bor. Markaziy va bolalar kutubxonalari, sanʼat saroyi mavjud. Tuman markaziy kasalxonasi, poliklinika, dorixona va boshqalar tibbiy muassasalar aholiga xizmat koʻrsatadi. Fargʻona va Qoʻqon shahrilariga avtobus va marshrutli taksilar qatnaydi.

Manbalar
--------

1. ↑  Topografіchna karta K-42-131 Wayback Machine saytida arxivlandi (2014-08-12).(rus.)
2. ↑  Vsesoyuznaya perepis naseleniya 1989 g. Chislennost selskogo naseleniya soyuznix respublik — jiteley selskix naselennix punktov — rayonnix sentrov po polu(rus.)

|  |  |
| --- | --- |
| Oʻzbekiston geografiyasi | *Oʻzbekiston geografiyasiga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Jaloyirlar (Jaloirlar)** — turkiy xalqlardan va oʻzbek urugʻlaridan biri. Rashiduddining yozishiga koʻra, jaloyirlar XII asrda Onon va Kerulen daryolari boʻyida yashashgan.

Ular 10 boʻlakka (qabilaga) boʻlingan, har bir qabilaning oʻz sarkardasi (qabila boshligʻi) boʻlgan. Jaloyirlarning katta bir qismi kidonlar bilan boʻlgan urushda yengilgach, Chingizxon ajdodlariga tobe boʻlgan. Chingizxon hukmronligi davrida, jaloyirlardan bir qancha eʼtiborli beklar va lashkarboshilar yetishib chiqqan. XII asrning oxiri va XIII asrning boshlarida jaloyirlarning katta qismi Yettisuv va Movarounnahrning ayrim viloyatlariga (Ohangaron vodiysi va Xoʻjand tumaniga) koʻchib kelib oʻrnashgan. 1370-yilda Amir Temur bu guruhni oʻziga tobe etadi, ammo jaloyirlar tez-tez qoʻzgʻolon koʻtarib turishgan. 1376-yildagi qoʻzgʻolon bostirilgach, ular bir qancha guruhlarga ajratilib, bir boʻlagi Toshkent vohasida qoldirilgan, qolganlari Movarounnahrning bir qancha tumanlariga (asosan, Zarafshon boʻylariga) koʻchirilgan. Shu tarzda Amir Temur jaloyirlarning Ohangaron va Xoʻjand ulusini tarqatib yuboradi. Oʻzbekistonda jaloyir nomi bilan bogʻliq qishloqlar bor.

XIII asr davomida jaloyirlarning katta bir guruhi Ozarbayjon va Iroqqa koʻchib Jaloyiriylar davlatini barpo etganlar.

Markaziy Osiyoda yashovchi jaloyirlar keyinchalik oʻzbek, qozoq, qoraqalpoq va qirgʻiz millatlari tarkibiga kirgan. Qozoqlar tarkibidagi jaloyirlar yirik urugʻlarga boʻlingan: sirmonoq, oriqtinim, boychegir, qaychili, sigirchi, bolgʻali, kuchuk, qorachopon, andas, qalps, mirza, oʻroqli, oqboʻyim. Qirgʻizlar tarkibida jaloyirlarning kuchuk, mingʻitay, supatay urugʻlari boʻlgan. Oʻzbeklar tarkibida jaloyirlarning ikki yirik qaychili va bolgʻali urugʻlari hamda bir qancha urugʻ boʻlinmalari boʻlgan (qargʻali, boshqird, qaroabudal, qorakoʻli, qorachopon, chuvuldoq, jastaban va boshqalar).

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Vikipediyada shunday familiyali boshqa shaxslar haqida ham maqolalar mavjud, qarang: Keïta.

**Ibrahim Boubacar Keïta** (fransuzcha: *brahim Boubacar Keïta*; 29-yanvar 1945-yil — 16-yanvar 2022-yil) — Mali davlat arbobi va siyosatchisi, Mali Bosh vaziri (1994-2000), Mali Milliy Assambleyasi raisi (2002-2007), Mali prezidenti (2013-yil 4-sentyabrdan 2020-yil 19-avgustgacha).

Tarjimai holi
-------------

Ibrahim Boubacar Keïta 1945-yil 29-yanvarda Fransiya Sudanida (hozirgi Mali) tugʻilgan. Parijdagi litseyni tamomlagach, Bamakoda oʻqigan, soʻngra Senegal poytaxti Dakarda, keyin esa Parijda tahsil oldi. U siyosatshunoslik va tarix professori hisoblanadi.

Dastlab, u Malida rivojlanish jamgʻarmasida (EEC) ishlagan. Mali, Niger va Burkina-Fasoda jamoat tashkilotlari bilan hamkorlik qilingan.

1990-yilda u ADEMA-PASJ mahalliy sotsialistik partiyasining aʼzosi boʻldi (Malidagi Demokratiya uchun Alyans — Ozodlik, birdamlik va adolat uchun Pan-Afrika partiyasi) va prezidentlikka nomzod Alfa Umar Konarening saylovoldi shtabini boshqardi. Konare prezident etib saylangach, koʻp oʻtmay 1994-yilda Keïtani hukumat boshligʻi etib tayinlaydi. Oʻsha yili Keïta partiyaning rahbari boʻladi va 1999-yilgacha bu lavozimni egalladi. Shu-yilning 15 fevralda Malida Bosh vazir almashtirildi. Keyingi-yili Ibrahim Boubacar Keïta Mali Sotsialistik partiyasidan chiqib ketadi. U yangi bir partiya — Mali uchun Birlashma tashkil qiladi va unga rahbarlik qiladi.

2002-yil 16-sentyabrda Keïta Mali parlamenti spikeri etib saylanadi. U ushbu lavozimda deyarli besh yil davomida 2007-yil 3-sentyabrgacha ishlagan.

U 16-yanvar 2022-yilda 76 yoshida vafot etdi.

Manbalar
--------

1. ↑  „アーカイブされたコピー". 4-sentabr 2007-yilda asl nusxadan arxivlandi. Qaraldi: 15-sentabr 2007-yil.

 Wayback Machine saytida arxivlandi (2007-09-04).
2. ↑  „webmail http://webmail.ovh.net". 13-sentabr 2014-yilda asl nusxadan arxivlandi. Qaraldi: 20-avgust 2020-yil.
3. ↑  „アーカイブされたコピー". 31-dekabr 2009-yilda asl nusxadan arxivlandi. Qaraldi: 31-avgust 2008-yil.
4. ↑  Mali’s ousted president Ibrahim Boubacar Keita dies, former minister says
**Jambar** ( urdu: جمبر ), aholi zich joylashgan hududdir. U yoʻl bilan boʻlingan ikki qismdan iborat boʻlib, biri **"Jambar xurd" deb ataladi", ikkinchisi "Jomber kalon deb.** Ikkalasi ham alohida kasaba uyushmalari kengashidir. Bir necha oy oldin u shahar qo'mitasi deb e'lon qilingan edi, ammo yaqinda shahar qo'mitasi Pokistonning Panjob shahridagi Phoolnagar yaqinidagi Ittifoq Kengashiga bekor qilindi. Kasur tumanidagi Pattoki Tehsilning bir qismidir. Unda asosiy sog'liqni saqlash bo'limi, pochta bo'limi, qizlar va o'g'il bolalar o'rta maktablari va telefon stansiyasi kabi ko'plab ijtimoiy ob'ektlar mavjuddir. Bu yerda HBL va BOP rejalashtirilgan ikkita bank ishlaydi. Turli xususiy ta'lim muassasalari jismoniy shaxslar tomonidan boshqariladi. Rafiq Model maktabi taniqli va taniqli, chunki u Panjab ta'lim jamg'armasiga biriktirilgan, muhtoj talabalarga bepul ta'lim beradi. Sportda Kriket asosiy o'yin, ammo futbol, voleybol va badminton oʼyinlari ham oʼynaladi.

U N-5da taxminan 11 kilometr (6.8 mi) Phoolnagardan va 66 kilometr (41 mi) Panjob viloyatining poytaxti Lahordan uzoqda joylashgan.
**Foizli svop** (inglizchada: interest rate swap, IRS) - bu ikki tomon o'rtasidagi kelishuv ko'rinishidagi hosilaviy moliyaviy vosita bo'lib, ma'lum bir sanada bir tomon boshqa tomonga ma'lum miqdorda belgilangan foizlarni to'laydi va ikkinchi tomondan o’zgaruvchan stavkadagi foizlar miqdorida (masalan, LIBOR bo'yicha) to'lovni oladi.

Bo’lg’usi stavka kelishuvi (inglizchada: Forward Rate Agreement) standartlashtirilgan foiz svopi.

Foiz svoplari odatda aktivlar va passivlar bilan operatsiyalarni sug'urtalashda qat'iy belgilangan stavkalarni o'zgaruvchan stavkalarga va aksincha yo’nalishda o’zaro o'tkazish uchun qo'llaniladi. Foiz stavkasi almashinuvi bo'yicha pozitsiya shartnoma taraflari uchun foiz va kredit risklarini o'z ichiga oladi.

Izoh
----

Foiz svoplari turli xil investitsiya strategiyalarida qo'llaniladi. Ular mashhur xedjlash va moliyaviy spekulyatsiya vositasi hisoblanadi.

Xedjlash
--------

Svop kelishuvi bo'yicha foiz stavkasini qat'iy belgilash foiz stavkalarining pasayib ketishidan himoyalanish imkonini beradi. Boshqa tomondan, kontragent pastroq foiz stavkalaridan foyda oladi.

Spekulyatsiyalar
----------------

Foiz svopi bo’yicha pozitsiyaga kirishning chegarasi pastligi tufayli, ular foiz stavkalari harakati yo’nalishida spekulyatsiya qiluvchi treyderlar tomonidan keng qo’llaniladi.

Shunday qilib, narxning tushishi kutilayotgan asosiy aktiv bo'yicha to'laqonli qisqa pozitsiyani ochish o'rniga, treyder faqat ana shu davr uchun foiz stavkasini belgilaydigan svop shartnomasini tuzishi yetarli bo’ladi.

Manbalar
--------

1. ↑  „Interest Rate Swaps". *global.pimco.com*. Qaraldi: 30-dekabr 2021-yil.
2. ↑  „Hedge accounting: What are the benefits of a dynamic risk management strategy?". *bloomberg.com*. Qaraldi: 30-dekabr 2021-yil.
3. ↑  „Swap Trading". *comparebrokers.co*. Qaraldi: 30-dekabr 2021-yil.
4. ↑  „Interest Rate Swap". *investopedia.com*. Qaraldi: 30-dekabr 2021-yil.
5. ↑  „An In-Depth Look at the Swap Market". *investopedia.com*. Qaraldi: 30-dekabr 2021-yil.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Jam** (arab. — majmua) — oʻtmish Sharq musiqa ilmida jinslar majmuasidan hosil boʻladigan murakkab lad (parda) tuzilmalarining umumiy nomi. J.larning muayyan turlari maqom, shoʻʼba, vvoza, murakkabotlar deb yuritiladi. J.lar jinslar tarkibi va oʻrniga koʻra turli xillarga ajratiladi. Forobiy, Ibn Sino, Ibn Zayla, Safiuddin Urmaviy, Qutbiddin Sheroziy, Abduqodir Marogʻiy, Abdurahmon Jomiy, Zaynulobiddin al-Husayniy, Darvishali Changiyning musiqiy risolalarida J.larning tarkibiy va badiiy xususiyatlari xaqida maʼlumot berilgan. J.lar Oʻn ikki maqom tizimini oʻrganishda hamda Shashmaqom lad asoslarini aniqlashda katta ahamiyatga ega. J.lar orasida hozir oʻzbek va tojik musiqasining asosi hisoblangan Shashmaqom shoʻʼbalaridagi lad tuzilmalariga moye keladiganlari ham mavjud.

Manbalar
--------

1. ↑  OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Mantuaner** — kechpishar olma navi. Vatani — Jan. Tirol (Italiya). Daraxti balandligi 6–11 m, shox-shabbasi kengligi 8–13 m ga boradi. Oftobga karagan tomoni qizil, eti oq, muloyim, sen-t.ning oxirlarida terib olinadi. Fe-v.gacha yaxshi saqlanadi. Mart oyining 2-yarmida kurtak chiqarib, aprelning 1-oʻn kunligida gullaydi. Rozmarin, Si-merenko kabi navlar bilan yaxshi changlanadi. Meva shakli keng yapaloq sharsimon, vazni 70—80 g. Niholi ekilgandan soʻng 7— 8-yili hosilga kiradi, 10—12 yoshli daraxtidan har yili 600–750 kg hosil olinadi, saqlanish jarayonida taʼmi yanada yaxshilanadi. Uzoq masofalarga joʻnatishga yaroqli. Mevasi tarkibida 83,5% suv, 2,29% quruq modda, 9,7% kand, oz miqdorda pektin moddalari mavjud. Konserva sa-noatida sharbat tayyorlanadi. Kasallik va zararkunandalarga chidamli. Toshkent, Fargʻona, Andijon, Samarqand viloyatlaridagi bogʻlarda uchraydi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Fokus (maʼnolari).

**Fokus** (lot. focus — oʻchoq, olov), optikada — nurlarning parallel dastasi optik tizimdan oʻtganidan soʻng dasta nurlari kesishadigan (yoki, agar tizim parallel dastani yoyiluvchi dastaga aylantirsa, nurlarning davomi kesishadigan nuqtadir. Agar nurlar tizimning optik oʻqiga parallel boʻlsa, fokus shu oʻqda joylashadi; bu holda u *bosh fokus* deb ataladi. Har qaysi optik tizim ikkita bosh fokusga ega: predmet joylashgan fazodagi old bosh fokus va tasvir hosil boʻlgan fazodagi orqa fokus (yana qarang: Linza). Ideal optik tizimda hamma fokuslar tizimning optik oʻqiga perpendikulyar boʻlgan vafokal tekislik deb ataladigan tekislikda yotadi. Real tizimda esa fokus boshqa bir fokal sirtda joylashishi mumkin.

Manbalar
--------

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Kendell McFayden** (1988-yil, 16-sentyabrda tug'ilgan) — amerikalik futbolchi va murabbiy. Hozirda u Milliy Premer-Ligadagi Buffalo klubida hujumchi sifatida o'ynaydi.

Karyera
-------

### Kollej va havaskor

Kollej yillarida McFayden USL Premer Rivojlanish Ligasida Austin Aztex U-23 bilan ham o'ynagan va jamoa uchun 16 o'yinda 8 ta gol urgan.

### Professional

McFayden 2010-yilda USSF Division 2 Professional Ligasida Ostin Aztex bilan shartnoma imzolaganida professionalga aylangan. U professional debyutini o'tkazdi va o'zining birinchi professional golini 2010-yil, 31-iyulda „Mayami" FC ustidan 3-1 hisobida jamoasi bilan g'alaba qozondi.

U Aztex tomonidan 2010-yilgi mavsum oxirida, Floridaga ko'chirilishidan va Orlando City futbolchisi sifatida rebrendingidan oldin ozod qilindi. Boshqa joyda professional shartnoma tuza olmagan McFayden 2011-yilda USL Premer Rivojlanish Ligasida Kitsap Pumas bilan o'ynashga imzo chekdi.

2012-yil mart oyida McFayden USL Pro jamoasi Rochester Rhinos bilan tajriba o'tkazdi. U Colgate universitetiga qarshi mavsumoldi o'rtoqlik uchrashuvida gol urdi.

McFayden 2014-yilda o'z shahrining „Buffalo" klubiga qaytib keldi va bu ajoyib muvaffaqiyatga erishib, klubning barcha vaqtlardagi eng yaxshi to'purari va NPSL eng yaxshi XI nomini olgan birinchi FCB markaziga aylandi. McFayden 2015 va 2016-yilgi mavsumlarda Buffalo klubining sardori bo'lgan.

### Murabbiylik

McFayden futbol murabbiyi sifatida ham ishlaygan, 2013-yildan 2015-yilgacha Medaille Mavericks ayollar futbol jamoasining yordamchi murabbiyi va 2015-yildan 2016-yilgacha Fredonia State Blue Devils erkaklar futbol jamoasida yordamchi murabbiy sifatida ishlaydi.

Manbalar
--------

1. ↑  „McFayden joins Gondek's coaching staff". *Fredonia State University*. 20-may 2018-yilda asl nusxadan arxivlandi. Qaraldi: 3-iyul 2022-yil.
2. ↑  **{{Veb manbasi}} andozasidan foydalanishda `sarlavha=` parametrini belgilashingiz kerak.** „". *www.uslsoccer.com*. 9-oktabr 2012-yilda asl nusxadan arxivlandi.
3. ↑  „McFayden Nets First Professional Goal in Win". 2-yanvar 2011-yilda asl nusxadan arxivlandi. Qaraldi: 11-avgust 2010-yil.
4. ↑  „Archived copy". 15-aprel 2012-yilda asl nusxadan arxivlandi. Qaraldi: 8-iyun 2012-yil.
5. ↑  „Kendell McFayden - Men's Soccer Coach".
6. ↑  „Women's Soccer Coaching Staff: Kendell McFayden - Assistant Coach". *Medaille Mavericks*.
7. ↑  „Men's Soccer Coaching Staff: Kendell McFayden - Assistant Coach". *Fredonia State*.

Havolalar
---------

* Ostin Aztex bio Wayback Machine saytida arxivlandi (2010-09-04).
* Medaille bio
Bu atamaning boshqa maʼnolari ham mavjud. Qarang: Fokus (maʼnolari).

**Fokus** (matematikada) — 1) ikkinchi tartibli egri chiziq (ellips, giperbola, parabola) ning fokusi ushbu egri chiziq tekisligidagi shunday Gʻ nuqtaki, unda egri chiziqdagi har qanday nuqta bilan Gʻ orasidagi masofaning direktrisagacha boʻlgan masofaga nisbati oʻzgarmas va bu nisbat ekssentrisitetiga teng; F. ikkinchi tartibli chiziklarning optik xossalarini ifodalashda muhim oʻrin tutadigan nuqta. "F." terminini 1609-yil nemis olimi I.Kepler kiritgan; 2) differensial tenglamalar nazariyasida F. differensial tenglamalar maxsus nuqtalarining bir turi. Bu nuqtadan oʻtuvchi integral egri chiziqlar oʻramlari soni cheksiz boʻlgan spirallardan iborat.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Gatsby** React va GraphQL yordamida Node.js ustiga qurilgan  ochiq manbali  statik sayt generatoridir. U Markdown hujjatlari, MDX JSX, tasvirlar va WordPress, Drupal va boshqalar kabi koʻplab kontentni boshqarish tizimlari kabi manbalar asosida statik saytlarni yaratish uchun 2500 dan ortiq plaginlarni taqdim etadi. 4-versiya Gatsby ham Node.js serverida dinamik veb-saytlarni koʻrsatish uchun Server tomonida koʻrsatish va kechiktirilgan statik yaratishni qoʻllab-quvvatlashni boshladi. Gatsby Gatsby, Inc. tomonidan ishlab chiqilgan boʻlib, u Gatsby veb-saytlarini joylashtirish uchun Gatsby Cloud bulut xizmatini ham taklif qiladi.

Gatsby 2015-yilda ishga tushirilgan. Kompaniya 2019-yil sentabrida A seriyasida 15 million dollar va 2020-yilda B seriyasida 20 million dollar mablag‘ to‘plagan.2023-yil fevral oyida Netlify Gatsby, Inc.ni sotib oldi.

Yana qarang
-----------

* React (web freymvork)
* Next.js
* JavaScript freymvork

Manbalar
--------

1. ↑  „Gatsby Plugins".  Gatsby, Inc.. Qaraldi: 19-fevral 2022-yil.
2. ↑  „Using Server-side Rendering (SSR)".  Gatsby, Inc.. Qaraldi: 19-fevral 2022-yil.
3. ↑  „Gatsby Cloud".  Gatsby, Inc.. Qaraldi: 19-fevral 2022-yil.
4. ↑  *Lardinois, Frederic* „Gatsby raises 85M Series A for its modern web development platform" (en-US). *TechCrunch* (26-sentabr 2019-yil). Qaraldi: 12-fevral 2023-yil.
5. 1 2  *Lardinois, Frederic* „Netlify acquires front-end platform Gatsby" (en-US). *TechCrunch* (1-fevral 2023-yil). Qaraldi: 12-fevral 2023-yil.

Havolalar
---------

* Rasmiy sayti
**Yondiruvchi vositalar** - dushmanning harbiysanoat obʼyektlari, inshootlari, jangovar texnikasi, jonli kuchlarini yondirish orqali shikastlaydigan qurolaslaha va moddalar. Yo. v. juda yuqori issiqlik hosil qiladi va moʻljaldagi obʼyektlarni yondirib yuboradi. Harbiy ishda Yo. v. (porox, turli moylar) dan foydalanish qadim zamonlardan maʼlum. Birinchi jahon urushida, ayniqsa Ikkinchi jahon urushida keng qoʻllanilgan. Yo. v. yondiruvchi bombalar, yondiruvchi snaryadlar, yondiruvchi oʻq, yondiruvchi bak, yondiruvchi moddalardan iborat (aviatsiya, artilleriya va b. texnika yordamida ishlatiladi). Bombalar dushmanning oʻt olishi qiyin boʻlgan omborlari, jangovar texnikasi, sanoat obʼyektlarini yondirishda ishlatiladi. Bunday bombalar termitli (78—72% temir oksidi bilan 22—28% alyuminiy kukuni aralashmasi) yoki napalmli (quyultirilgan neft mahsulotlari) boʻladi. Portlaganda 1000° dan 2500° gacha issiqlik hosil qiladi. Yondiruvchi snaryadlar termit bilan toʻldirilgan artilleriya snaryadlari va minalaridir. Bunday snaryadlar portlaganda 3000° issiqlik ajraladi. Oʻq oson alangalanadigan narsalar va moddalar (benzin, yogʻoch inshootlar, pichansomon gʻaramlarini) yondirishda qoʻllaniladi. Nishonga tekkanda oʻt oladigan yondiruvchi modda oʻq uchiga joylangan boʻladi. Dushmanning inshootlari, oʻqdori va yonilgʻi omborlari, qoʻshini, t.-yil tarkiblarini yoʻq qilishda yonuvchi suyuqliklar (benzin, kerosin, neft, toshkoʻmir smolasi) aralashmasi aviatsiya yordamida maxsus yondiruvchi baklardan purkaladi. Yo. v. sifatida oq fosfor bilan uglerod sulfid aralashmasi (20:1 nisbatda) ham ishlatiladi. Bunday aralashma bilan toʻldirilgan snaryad va minalar portlaganda katta maydonlarga sochilib ketadi, inshoot, texnika va odamlarga shikayet yetkazadi. Hoz. zamon armiyalari ixtiyorida Yo. v.ning turlituman xillari bor.

Manbalar
--------

1. ↑  OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Kenesboy Allambergenov** (qoraqalpoqcha: *Кенесбай Алламбергенов*, 1954-yil, Qoraoʻzak tumani, Qoraqalpoq ASSR — 24-mart 2023-yil Nukus, Qoraqalpogʻiston) — qoraqalpoq yozuvchisi, filologiya fanlari doktori, professor, Berdaq nomidagi davlat mukofoti laureati.

Hayoti
------

Kenesboy Allambergenov 1954-yili Qoraqalpoq ASSRning Qoraoʻzak tumanida dunyoga kelgan. U dastlab Qoraqalpoq davlat pedagogika institutini tamomlab, „Жеткіншек" gazetasida ishladi. Keyinchalik faoliyatini „Amudaryo" jurnali, Nukus pedagogika instituti, „Ilm va jamiyat" jurnalida bosh muharrir, oʻqituvchi, kafedra mudiri, oʻquv ishlari boʻyicha prorektor lavozimlarida davom ettirdi.

Mukofotlari
-----------

„Qoraqalpogʻiston Respublikasi xalq yozuvchisi" — 2018-yil.

Manbalar
--------

1. ↑  „АЛЛАМБЕРГЕНОВ КЕНЕСБАЙ". *ndpi.uz*. Qaraldi: 24-mart 2023-yil.
2. 1 2  „Qoraqalpogʻiston xalq yozuvchisi Kengesboy Allambergenov vafot etdi". *oyina.uz* (24-mart 2023-yil). Qaraldi: 24-mart 2023-yil.
3. ↑  „Қорақалпоғистон Республикаси Жўқорғи Кенгеси Президиумининг Қарори". *qqtongi.uz* (9-iyun 2018-yil). Qaraldi: 24-mart 2023-yil.

|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Keng burunli maymunlar**, amerika maymunlari, yangi dunyo maymunlari (Platyrrhina) — odamsimon maymunlar seksiyasi. Tor burunli maymunlardan mustaqil holda, aksariyat daraxt muhitiga moslashish va yuqori darajada ixtisoslashish tufayli kelib chiqqan. Filogenetik jihatdan Shim. Amerika uzun-tovon maymunlari bilan bogʻliq. Burun toʻsigʻi keng , burun teshiklari chetga qaragan. Dumi, odatda, tanasidan uzun, ayrim turlarida tutuvchi organga aylangan. Lunj xaltalari va quymich soʻgʻallari boʻlmaydi. 1 katta oilasi (Seboidea), 2 oilasi (qisqichdumli va oʻynoqi maymunlar), 60 ga yaqin turi bor. Markaziy va Jan. Amerika oʻrmonlarida tarqalgan, 18 turi va 2 kichik turi Xalqaro Qizil kitobga kiritilgan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Dostonchilik maktabi** - baxshilik sanʼati markazi. Oʻzbek folklorshunosligida Bulungʻur, Narpay, Qoʻrgʻon, Xorazm, Shahrisabz, Sherobod kabi yirik dostonchilik maktablaridan tashqari, Qamay, Piskent, Qulbuqon, oʻzbeklaqay va b. shunday markazlar ham ma'lum, Ular repertuarlari, uslubi, maʼlum ijod tamoyili va ijro usullariga koʻra bir-biridan ajralib turadi. Mas, 19-asrda Qashqadaryo viloyati, Qamashi tumanining Qamay qishlogʻi bilan bogʻliq Qamay D. m. mavjud boʻlgan. Bu maktab Dehqonobod va Gʻuzor tumanlari atrofida yashovchi Abdukarim Juyruq (19-asr), Mulla Xolnazar oʻgʻli (1910-yil v.e.), Bozor Sherqul oʻgʻli (1887—1953), Hazratqul baxshi Xudoyberdiyev (1920-yil t.) kabi 60 ga yaqin baxshilarni birlashtirgan. Ular Shahrisabz dostonchilik maktabi bilan ijodiy hamkorlikda boʻlgan. Qamay D. m. vakillari xalq dostonlarining lirik yoʻnalishiga alohida eʼtibor berishgan. Ular poetik shakllar taraqqiyotida Sherobod dostonchilik maktabi vakillariga nisbatan ilgarilab ketganlar. Qamay dostonchilaridan "Nuralining yoshligi" (1972, 1977), "Xonimoy" (1963) va b. dostonlar yozib olingan. Piskent D. m. Berdi baxshi nomi bilan bogʻliq. Mazkur maktab lirik yoʻnalishga moyil, baʼzi jihatdan Ergash Jumanbulbul oʻgʻlining ota-bobolari asos solgan Qoʻrgʻon dostonchilik maktabi baxshilariga yaqin poetik uslubga ega bulgan. Jan. Tojikistonda yashovchi oʻzbeklaqay baxshilari Dangʻara tumanining Jorubkoʻl qishlogʻi bilan bogʻliq. Haybat Shamol oʻgʻli (19-asr), Tula Haybat oʻgʻli (1884-1966), Mustafoqul Qunduz oʻgʻli (1883—1966), Shomurod Shamol oʻgʻli (1883—1964) va b. bu maktabning isteʼdodli vakillaridan hisoblangan. Bu baxshilar repertuarining asosini "Goʻroʻgʻli" dostonlar turkumi tashkil qilgan. Ularning matni nihoyatda qisqa, ixcham. Namangan viloyati Yangiqoʻrgʻon tumani hududida Qoʻlbuqon D. m. shakllangan. Haydar Boycha oʻgʻli, Razzoq Qozoq oʻgʻli, Usmon Mamatqul oʻgʻli, Boʻri baxshi, Mallavoy Hoshimovlardan yozib olingan xalq ogʻzaki ijodi namunalari bu maktabga Bulungʻur dostonchilik maktabi taʼsiri kuchli boʻlganligini koʻrsatadi.

Adabiyot
--------

* OʻzME. Birinchi jild. Toshkent, 2000-yil
* Razzoqov H. Mirzayev T. Sobirov O. Imomov K. Oʻzbek xalq ogʻzaki poetik ijodi, T. 1980.

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |